Zlieň (vrch)

Zlieň (Malá Fatra - Vrátna, Letná turistická mapa 1:50 000, Vojenský kartografický ústav, š.p., Harmanec) je vrch v strednej časti Kysuckej vrchoviny, krajinnom celku Stredných Beskýd. Leží nad obcou Lutiše, približne  severovýchodne od Žiliny.

 Poloha 
Nachádza sa v strednej časti Kysuckej vrchoviny, na južnom okraji geomorfologického podcelku Vojenné. Vrch leží v Žilinskom kraji, na hranici okresov Žilina a Kysucké Nové Mesto a zasahuje na katastrálne územia obcí Lysica, Lutiše a Horný Vadičov.In: Názvy vrchov, dolín, priesmykov a sediel. Bratislava: Úrad geodézie, kartografie a katastra SR, dostupné v archíve. Najbližšími sídlami sú na severovýchodnom úpätí situované Lutiše a západne ležiaci Horný Vadičov, južným smerom sa nachádza Lysica a Belá a severným Radôstka.

 Opis 
Zlieň je uzlovým vrchom, kde sa stretávajú tri hrebene; od severozápadu z vrchu Obelec (), od juhozápadu z Požehy () a od východu z Mravečníka (). Severovýchodné svahy masívu odvodňuje potok Lutiša do Radôstky, juhovýchodné Zlienský potok do Varínky a západné Dlhý a Vadičovský potok do Kysuce. Vrcholom prechádza hranica ochranného pásma Národného parku Malá Fatra.

Severným smerom sa nachádza Vrchrybník (), Sedlom nad Melišovcami oddelený Biely vrch (), Černatín () a Obelec (), západným Ľadonhora (), Holý vrch (), Vreteň () a Straník (), južným Požeha (), Želehosť (), Sedlom pod Zlieňom oddelená Magura () a v diaľke i Malý () a Veľký Kriváň () a východným Ostré (), Okrúhlica (), Veľký Rozsutec (), Mravečník () a Pupov ().

 Výhľady 
Súvislý lesný porast na vrchole neumožňuje rozhľad. Z vhodných lokalít však možno pozorovať okolité vrcholy Kysuckej vrchoviny a susednú Malú Fatru, pri priaznivých podmienkach aj Kysucké Beskydy, Oravskú Maguru a Súľovské vrchy.

 Prístup 
 po  červeno značenej hrebeňovke:
 od severu od rázc. Černatín () cez sedlo Meriadov, Biely vrch () a Sedlo nad Melišovcami
 od juhozápadu zo sedla Žiarce cez Jalovec ) a Sedlo pod Zlieňom
 po  zelenej turistickej značke od východu zo sedla Lutiška
 po  modrej značke cez Sedlo nad Melišovcami:
 od západu z Horného Vadičova 
 od východu z Lutíš
 po  žltej značke z Lysice cez Sedlo pod Zlieňom

 Referencie 

 Pozri aj 
 Kysucká vrchovina
 Vojenné
 Zoznam vrcholov v Kysuckej vrchovine

 Externé odkazy 
 Poloha na turistickej mape

Kategória:Vrchy v Kysuckej vrchovine
Kategória:Vrchy pod 1000 metrov na Slovensku
Kategória:Vrchy v okrese Žilina
Kategória:Vrchy v okrese Kysucké Nové Mesto
Kategória:Lysica
Kategória:Lutiše
Kategória:Horný Vadičov